Diari Oficial de la Generalitat Valenciana


Sumari del DOGV 8706, del 27-12-2019 (2019/12525)

Extracte de la Resolució de 20 de desembre de 2019, de la Vicepresidencia i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Acció Comunitària i Barris Inclusius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12155


Data del document
:   20-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 20 de desembre de 2019, de la Vicepresidencia i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Acció Comunitària i Barris Inclusius. [2019/12390]  
BDNS (identif.): 488481.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiàries  
Persones que no siguen majors de 35 anys i estiguen en possessió de la titulació que s'especifica en l'objecte de la beca, sense que hagen transcorregut més de cinc anys des de la finalització dels estudis conduents a la seua obtenció.  
Se n'exclou els qui hagen gaudit de beques de pràctiques professionals de la Generalitat per un període igual o superior a 36 mesos.  
  
Segon. Objecte  
Convocatòria de sis beques de dotze mesos de duració per a la realització de pràctiques professionals en la Direcció General d'Acció Comunitària i Barris Inclusius de la Vicepresidència i Conselleria d'Igualtat i Polítiques Inclusives, en les matèries d'economia, sociologia i dret.  
  
Tercer. Bases reguladores  
Les bases es contenen en l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció d'Inclusió Social (DOGV 8173, 20.11.2017).  
  
Quart. Import  
Les subvencions contingudes en aquesta convocatòria estan dotades amb un import màxim de 100.000 €, a càrrec de la línia de subvenció S5175000 del programa pressupostari 313.50, Inclusió social.  
No obstant això, aquest import quedarà condicionat a l'existència de crèdit adequat i suficient per a atendre les subvencions en la Llei de pressupostos de la Generalitat que siga aprovada per a l'exercici 2020.  
  
Una vegada aprovada i publicada la llei de pressupostos de la Generalitat que siga aprovada per a l'exercici 2020, per mitjà d'una resolució de la vicepresidenta del Consell i consellera d'Igualtat i Polítiques Inclusives es donarà publicitat a la línia pressupostària concreta i als imports definitius destinats a la concessió de les ajudes previstes en aquesta convocatòria.  
  
Cinqué. Termini de presentació de sol·licituds  
El termini de presentació de les sol·licituds serà de quinze dies, comptats a partir de l'endemà de la publicació de la present resolució en el Diari Oficial de la Generalitat Valenciana.  
  
Sisé. Altres dades  
1. Les persones aspirants presentaran la sol·licitud mitjançant un model normalitzat i acompanyada de currículum, exclusivament per via electrònica a través de la seu electrònica de la Generalitat https://sede.gva.es. En emplenar la sol·licitud i el currículum s'obtindrà l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest.  
2. Documentació que cal presentar amb la sol·licitud: únicament les persones sol·licitants que hagen sigut seleccionades per a la fase entrevista hauran de presentar la documentació acreditativa dels mèrits detallats en el currículum en el moment que acudisquen a realitzar-la.  
3. Criteris de valoració: les ajudes es concediran en règim de concurrència competitiva, de conformitat amb el barem per a la valoració dels mèrits personals establits en l'article 25 de l'ordre reguladora de bases.  
4. Règim de pagaments: l'import de cada beca s'abonarà a les persones beneficiàries per mensualitats vençudes, amb l'expedició prèvia, de manera indistinta per part de qualsevol dels i les tutores, d'un certificat que acredite un satisfactori nivell de dedicació i aprofitament.  
  
  
València, 20 de desembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.